চট্টগ্রামের বাঁশখালী উপজেলার সাধনপুর ও পুকুরিয়ার পাহাড়ি এলাকায় বন্য হাতি প্রতিরাতে লোকালয়ে হানা দিচ্ছে। হাতির পাল প্রতিরাতে এলাকার লোকালয়ে প্রবেশ করে বাড়িঘর, গাছপালা ও ফসলী ক্ষেতের ব্যাপক ক্ষতি সাধন করছে। একের পর এক হা‌তির তান্ড‌রের শিকার মানুষগু‌লোর জীবন যাত্রা অচল হ‌য়ে প‌ড়ে‌ছে ।চলতি মাসে বেশ কয়েকবার হাতির হামলা ও তান্ডবের শিকার পরিবার গুলো দুর্বিসহ জীবন যাপন করতে বাধ্য হচ্ছে । অপরদিকে সন্ধ্যা ঘনিয়ে এলেই এলাকা গুলোতে ছড়িয়ে পড়ে হাতির আতঙ্ক। সংশ্লিষ্ট দায়িত্বশীল বনবিভাগ কোন গুরুত্বপূর্ণ ভুমিকা পালন না করায় সাধারন জনগন তাদের প্রতি আস্তা হারাচ্ছে। চলতি মাসে চারবার হাতির হামলার শিকার হয় সাধনপুর ও পুকুরিয়া ইউনিয়নের জনগন । এদিকে পাহাড়ি অঞ্চলের লোকালয়ের যখন এই অবস্থা তখন বন বিভাগের লোকজন হাজারো চেষ্টা চালিয়ে নিয়ন্ত্রণে আনতে পারছেন না বন্য হাতির এই দলটিকে। গত এক সপ্তাহ যাবৎ এই বন্য হাতির পালের তান্ডব অব্যাহত রয়েছে।